****

**V I L J A N D I L I N N**

**LINNAVOLIKOGU**

**KULTUURIKOMISJONI**

**KOOSOLEKU PROTOKOLL**

Viljandis 12. august 2021 nr 1-10/21/45

Algus kell 16.00, lõpp kell 17.10

**Koosolekut juhatas** Marko Tiitus

**Protokollis** Helena Tiivel

**Võtsid osa liikmed:** Liis Aedmaa, Malle Allese, Peeter Allikoja, Agda Grahv, Jaana Hinno, Vallo Kirs, Riivo Neering, Valli Pang, Allan Praats, Veronika Raudsepp Linnupuu, Marko Tiitus, Ruth Vaar

**Koosolekul viibisid**: abilinnapea Jane Koitlepp, kultuuri- ja noorsootöö spetsialist Vilja Volmer-Martinson

Koosolek toimus füüsiliselt raekojas ja elektrooniliselt Microsoft Teamsi vahendusel.

Koosoleku juhataja küsis, kas komisjon kinnitab päevakorra

**Hääletati:**

10 poolt, vastu ja erapooletuid ei olnud.

**PÄEVAKORD:**

1. Toetuse andmine (2021/373)

2. Sihtasutuse Holstre-Polli Vabaajakeskus tegevuse lõpetamine III lugemine (2021/353-2)

3. Projektitoetuste eelarveridade ümbertõstmine

**PÄEVAKORRAPUNKT NR 1**

**Toetuse andmine (2021/373)**

**KUULATI:**

J. Koitlepp andis ülevaate eelnõust, mille eesmärk on anda MTÜ-le Viljandi Talvepark Viljandi linna 2021. aasta eelarvest 10 000 eurot toetust suusatõstuki soetamiseks.

M. Tiitus – kas tegevustoetuse andmisega kaasnevad MTÜ-le mingisugused tingimused ja kohustused ja kas nende kohustuste ja tingimuste hulgas on fikseeritud näiteks soodsam piletihind Viljandi lastele ja noortele?

J. Koitlepp – hetkel tingimusi sätestatud ei ole, linlastele soodustuse tegemisega on see probleem, et kuidas tõestada, et üks või teine inimene on linnakodanik või mitte linnakodanik.

L. Aedmaa – õpilastele saaks soodustust teha näiteks õpilaspileti ettenäitamisega, see küll ei taga, et soodustust saavad ainult linnalapsed, sest linna koolides ei käi ainult linnalapsed ja kõik linnalapsed ei käi linnas koolis. Tõrva veekeskuses on näiteks erinev hind Tõrva elanikele ja teistele külastajatele, aga kuidas nad neid eristavad, seda ei tea.

V. Kirs – minu pakkumine oleks, et näiteks läbi Spordikeskuse oleks lastel mingi arv tunde tasuta mäe kasutamist.

P. Allikoja – MTÜ-le kohustuste määramise juures tuleks arvestada, et MTÜ kohustuste juures hätta ei jääks, ehk neile jääks ikkagi võimalus teenida omatulu.

Komisjon teeb linnavalitsusele ettepaneku kaaluda, et toetuslepingut sõlmides oleksid fikseeritud toetuse saaja kohustused ning Viljandi linna kodanike huvid oleksid kaetud mõistlikul viisil.

Koosoleku juhataja pani eelnõu hääletusele.

**Hääletati:**

10 poolt, vastu ja erapooletuid ei olnud.

**OTSUSTATI:**

1. Komisjon teeb linnavalitsusele ettepaneku rääkida läbi toetuse saajaga ning fikseerida toetuse saaja kohustused Viljandi linna ees (sooduspilet, tasuta suusatunnid, perepäev vms).
2. Toetada eelnõu „Toetuse andmine (2021/373)“.

**PÄEVAKORRAPUNKT NR 2**

**Sihtasutuse Holstre-Polli Vabaajakeskus tegevuse lõpetamine III lugemine (2021/353-2)**

**KUULATI:**

J. Koitlepp andis ülevaate eelnõu III lugemiseks tehtud muudatustest ning Viljandi linnavalitsuse ja Viljandi vallavalitsuse vahel sõlmitava lepingu projektist.

Koosoleku juhataja pani eelnõu hääletusele.

**Hääletati:**

10 poolt, 1 erapooletu, vastuhääli ei olnud.

**OTSUSTATI:**

Toetada eelnõu „Sihtasutuse Holstre-Polli Vabaajakeskus tegevuse lõpetamine III lugemine (2021/353-2)“.

**PÄEVAKORRAPUNKT NR 3**

**Projektitoetuste eelarveridade ümbertõstmine**

**KUULATI:**

V. Volmer-Martinson – hetkel on seis selline, et spordivaldkonna taotlusi on laekunud kokku 2 ja kui need taotlused saaksid 100% summa, mis nad on küsinud, siis see tähendab, et järgi jääks 6000 eurot. Samas kultuurivaldkonna toetusi on küsitud 17 000 euro eest, aga jagada on vaid 7000 eurot.

Minu ettepanek on, et teie teeksite komisjonina linnavalitsusele ettepaneku eelarveridade ümbertõstmiseks, et saaks spordivaldkonnast järgi jääva summa kanda kultuurivaldkonda.

Koosoleku juhataja pani ettepaneku hääletusele.

**Hääletati:**

11 poolt, vastu ja erapooletuid ei olnud.

**OTSUSTATI:**

Komisjon teeb linnavalitsusele ettepaneku tõsta projektitoetuste eelarveread ümber nii, et spordivaldkonna toetustest alles jääv 6000 eurot tõsta kultuurivaldkonda.

(allkirjastatud digitaalselt) (allkirjastatud digitaalselt)

Marko Tiitus Helena Tiivel

koosoleku juhataja protokollija